Suriyaning Lataqiya shahriga kiraverishdagi nazorat postida harbiylar shag‘al va mayda yog‘och niqobi ostida bir tonna portlovchi modda olib ketayotgan yuk mashinasini to‘xtatib qolishdi. Bu haqda Suriya huquq-tartibot muassasalaridagi manbaga iqtibos keltirgan holda RIA “Novosti” axborot agentligi ma’lum qildi. Manbaning aytishicha, portlovchi modda terakt amalga oshirish uchun mo‘ljallangan bo‘lgan. Avtomobil haydovchisi bevosita terrorchi bo‘lmagani, u faqatgina yukni ko‘rsatilgan manzilga olib borib berishi kerak bo‘lgani ta’kidlanmoqda. Lataqiyada jangovor parvozlarni amalga oshirayotgan Rossiya samolyotlari harbiy bazasi joylashgan.